google/wiki40b huggingface dataset:
Mexicos geografi

Byer

Mexico 15 største byer (bykommuner) er (i rekkefølge etter folketall): Mexico by, Ecatepec de Morelos, Guadalajara, Puebla de Zaragoza, Ciudad Juárez, Tijuana, León de los Aldamas, Ciudad Nezahualcóyotl, Monterrey, Zapopan, Naucalpan, Chihuahua, Mérida, Guadalupe og San Luis Potosí.
«Stor-Mexico», også kalt for ZMCM, består blant annet av både Mexicos føderale distrikt, Ecatepec de Morelos, Ciudad Nezahualcóyotl og Naucalpan fra den overstående listen.

Delstater

Mexico er inndelt i 31 delstater: 
Aguascalientes, 
Baja California, 
Baja California Sur, 
Campeche, 
Chiapas, 
Chihuahua, 
Coahuila, 
Colima, 
Durango, 
Guanajuato, 
Guerrero, 
Hidalgo, 
Jalisco, 
México, 
Michoacán, 
Morelos, 
Nayarit, 
Nuevo León, 
Oaxaca, 
Puebla, 
Querétaro, 
Quintana Roo, 
San Luis Potosí, 
Sinaloa, 
Sonora, 
Tabasco, 
Tamaulipas, 
Tlaxcala, 
Veracruz, 
Yucatán og 
Zacatecas, samt Mexicos føderale distrikt.

Kommuner

Mexico er inndelt i 2438 kommuner.

Fjell

De 10 høyeste fjellene er: Citlaltépetl (Pico de Orizaba), Popocatépetl, Iztaccíhuatl, Xinantécatl (Nevado de Toluca), Tliltépetl (Sierra Negra), Matlacuéyetl, Colimavulkanen, Chichimeco, Cofre de Perote og Tacaná.

Øyer

Mexico har en god del små øyer i nær tilknytning til fastlandet. I tillegg er øyene Isla Guadalupe og Islas Revillagigedo underordnet meksikansk territorium.

Havområder

Rundt Mexico finnes følgende havområder: Stillehavet, Californiabukten, Det karibiske hav og Mexicogolfen.

Innsjøer

Mexico har flere innsjøer. Blant de mest kjente finner man Chapalasjøen, Pátzcuaro-sjøen og Catemaco-sjøen.

Elver

Se også Liste over elver i Mexico
Mexico har flere større elver. Den mest kjente er Rio Grande.
Vever (bille)

Utseende

En stor (15-32 mm), bred og kraftig, matt svart trebukk. Antenner, bein og kjever er meget kraftige. Antennene er tykke og omtrent så lange som kroppen. Hodet er kort og bredt, de nedoverrettede kjevene (mandiblene) store og kraftige. Kroppen er sparsomt kledt med fine, korte hår, og hele overflaten er læraktig. Pronotum er litt bredere enn langt med svakt rundede sider, midt på sidekanten med en lang, kraftig pigg. Dekkvingen er en del bredere enn pronotum, har markerte, rettvinklede skuldre, bak disse er de parallellsidige. Beina er påfallende grove.

Levevis

Larven utvikler seg i levende røtter av selje og andre vier-arter, og osp. Den kan også finnes i den nederste delen av stammene på de samme trærne. Tidligere, da kurvpil ble dyrket i et visst omfang, ble arten regnet som et alvorlig skadedyr i denne produksjonen. Larveutviklingen tar 2-4 år. De voksne billene er tunge og trege, og finnes krypende rundt røttene på egnede trær i mai-september. Det er sannsynlig at de voksne billene kan leve i flere år, noe som er svært uvanlig mellom nordiske trebukker (eller insekter i det hele tatt). De voksne billene eter store mengder bark fra de samme trærne som larvene utvikler seg på. De kan også gnage på blader.

Utbredelse

Arten er utbredt over det meste av Europa, men er sjelden lengst i sør. Videre finnes den østover til Japan. I Norge forekommer den langs kysten i Sør-Norge.
George Alexander Macfarren

Bakgrunn

Macfarren var sønn av George Macfarren (1788–1843), danselærer, librettist og journalist av skotsk avstamning, og hans hustru Elizabeth, født Jackson. Han hadde et synsproblem fra barndommen av som i 1860 førte til blindhet, men ikke gav noe brudd i hans produktivitet, skjønt han ble da enda mer henvist til sine assistenters medarbeid. Også hans lillebror Walter (1826–1905) var komponist (og i lewngre tid klaverlærer ved Royal Academy of Music i London).

Karriere

Macfarren kom inn på Royal Academy of Music i 1829. I 1830 ble en symfoni som han hadde komponert oppført. Ved åpningen av Queens Theatre i Tottenham Street i regi av hans far hadde han skrevet en ouverture. Hans Chevy Chace-ouverture, det orkestrale verket som han er mest kjent for, ble skrevet så tidlig som 1836, og i løpet av en enkelt natt.
Da Macfarren forlot Akademiet i 1836 arbeidet han et ord som en musikklærer på øya Man og skrev der to operaer som ikke hadde store suksess. I 1837 ble han utpekt til professor ved Akademiet og skrev så sin ouverture over Romeo og Julie. I løpet av det påfølgende året komponerte han The Devil's Opera, et stykke som er blitt betraktet som hans beste verk.
I 1845 ble han dirigent ved Covent Garden og satte opp Antigone med musikk av Felix Mendelssohn. Hans egen opera, An Adventure of Don Quixote, ble satt opp under ledelse av Alfred Bunn ved Drury Lane i 1846. Hans påfølgende operaer inkluderte King Charles II (1849), Robin Hood (1860), She Stoops to Conquer (1864), og Helvellyn (1864).
Gradvis tap av synet, som hadde vært dårlig siden barndommen, resulterte i total blindhet i 1865, men han overkom vanskelighetene ved å ansette en amanuensis i komposisjon, og kun således fortsette i sitt arbeid uten avbrytelser.
Da Sterndale Bennett avtrådte etterfulgte Macfarren som lektor ved Royal Academy of Music i februar 1875, og i mars samme år ble han professor i musikk ved Universitet i Cambridge. Kort tid etter begynte han med en rekke oratoriers: St John the Baptist (Bristol, 1873); Resurrection (Birmingham, 1876); Joseph (Leeds, 1877); og King David (Leeds, 1883). Til tross for solide komposisjoner og hans dyktighet i å behandle innholdet er det i dag vanskelig å lytte til dem uten å smile av den ubevisst humoristiske behandlingen av dramatiseringen av de bibelske fortellingene.
Macfarren ga mange forelesninger av stor verdi og hans teoretiske verk, som Rudiments of Harmony og avhandlingen om kontrapunkt vil sannsynligvis leve lengre enn hans komposisjoner. Blant hans teoretiske verker var også en analyse av Ludwig van Beethovens Missa Solemnis som ble utgitt i 1854.
Han ble adlet i 1883 og døde plutselig i London den 31. oktober 1887.
To av hans symfonier har blitt spilt inn på plate, hans fjerde og syvende av Queensland Philharmonic Orchestra dirigert av Werner Andreas Albert, og det har også hans Chevy Chase-ouverture.
Gama

Utseende

Middelsstore, avlange, brunlige oldenborrer. Kroppen varierer fra helt naken til tett skjellkledt.

Utbredelse

Slekten er utbredt i det østlige Sør-Amerika (Argentina, Brasil, Colombia, Venezuela).
Ørretboms

Ørretboms (eng. Trout Bum) er en norsk serie på fire filmer om fluefiske laget av André Brun og regissør/produsent Odd Christian Hagen gjennom hans selskap Oddproductions. Begrepet «ørretboms» stammer fra John Gierachs bok Trout Bum fra 1985, og beskriver en person som setter fluefiske foran alt annet.
Utena

Utena er den største by i Utena fylke, Litauen.
Sparebanken Vest

Datterselskap og tilknyttede selskap

Sparebanken Vest har siden 2006 dannet av flere nye selskaper innenfor ulike områder av finansielle tjenester og produkter.
Frende Forsikring ble startet i 2007 og har hovedkontor i Bergen. Sparebanken Vest har en eierandel på 44,7 % i morselskapet Frende Holding AS. Den resterende andelen er eid av tretten andre frittstående sparebanker.
Eiendomsmegler Vest er et heleid selskap som opererer i eiendomsmarkedet på Vestlandet. SPV Næringsmegling AS og Herland Eiendom er også en del av selskapet.
Norne Securities AS startet i 2008 og har etablert forretningsområdene netthandel, aksjemegling og corporate finance. Selskapet har hovedkontor i Bergen og Sparebanken Vest er største eier med 47,58 %. Den resterende andelen eies av tretten andre frittstående sparebanker og Fondsfinans.
Brage Finans AS er et finansieringsselskap med hovedkontor i Bergen som ble startet i 2010. Foruten Sparebanken Vest som eier 49,9 % har Brage Finans ni andre frittstående sparebanker med på eiersiden. Selskapet tilbyr finansieringsprodukter med hovedvekt på leasing av alle typer driftsmidler, samt salgspantlån.
Verd Boligkreditt AS er et boligkredittselskap som i tillegg til Sparebanken Vest (eierandel 40 %) er eid av åtte sparebanker. Selskapet driftes av Sparebanken Vest Boligkreditt AS, som er et heleid datterselskap. I tillegg er Sparebanken Vest Eiendomsforvaltning AS et heleid datterselskap.
Långvattnet (Krokom)

Långvattnet er en innsjø i Oldfjällen i Krokom kommune, Jämtland, Sverige. Den ligger mellom Stensjön og Korsvattnet, nord for Jänsmässholmen.
Långvattnet ligger innenfor Oldflån-Ansättens naturreservat.
Lagertha Broch

Familie

Hun var datter av kjøpmann Johan Anton Zincke Broch (født 31. desember 1827 i Moss, død 8. august 1923 i Horten) og Fanny Harriet Caroline Gamborg (født 31. oktober 1838 i Fredericia, død 8. februar 1926 i Horten). Hun var eldst i en søskenflokk på åtte.

Kvinnesaksforkjemper

Fra 3. til 7. juli 1902 ble det arrangert «Nordisk kvindesagsmøde» i Kristiania. Lagertha Broch var delegat fra Discussionsforeningen i Horten, sammen med Magdalene Vedeler.

Forfatter og illustratør

I 1920 utga hun Havebok for barn, som hun i forordet tilegnet Marie Jørstad „som den, der fra først av praktiserte idéen og derved vakte interessen for skolehavesaken utover hele vort land“.

Zinken Hopps dedikasjon

Zinken Hopp tilegnet sin barnebok Da mor var liten (1945) til Lagertha Broch „hvis bøker gav oss så mange gode ideer“.
When I Said I Wanted to Be Your Dog

Sangene

«Do You Remember the Riots?» handler om demonstrasjonene i forbindelse med EU-toppmøtet i Göteborg i 2001, «If You Ever Need a Stranger» handler om en bryllupssanger som også vil ha en å elske («I would cut off my right arm to be someones lover») mens «Silvia» er en hyllest til den svenske dronningen.
Geitramsdråpemåler

Utseende

En middelsstor (vingespenn 23 – 29 mm), slank, gråbrun måler. Forvingen er lyst gråbrun, mørkere grå ved roten. I midten har den et bredt, mørkgrått tverrbånd med hakkete kant. Dette er kantet med doble, lyse streker. I midten går kantstrekene ofte sammen og avgrenser en dråpeformet, grå flekk. Tverrbåndet kan også ha et par ringformede, mørke flekker, men disse er vanskelige å se om båndet er mørkt. Utenfor tverrbåndet er det en rad av pileformede, gråbrune flekker. Ytterkanten har en avlang, hvitkantet, mørk flekk nær vingespissen. Bakvingen er silkeaktig hvit med et utydelig, grått tverrbånd. Larven er lang og tynn, naken og blankt lysgrønn.

Levevis

Arten finnes både i skog og i åpne områder. Larvene lever på geitrams (Chamerion angustifolium) og andre mjølker (Epilobium spp.). De voksne målerne kan man treffe på mellom mai og september, gjerne i to generasjoner hver sommer.

Utbredelse

Arten er vidt utbredt og finnes i hele Europa, det meste av Nord-Asia (så langt sør som det vestlige Kina og Tibet) og i det meste av Nord-Amerika. I Norge er den funnet over hele landet.
Allington (Dorset)

Historie

I Domesday Book for 1086 ble Allington omtalt som Adelingtone; den hadde 21 husholdninger, 3 plogland, 10 acre (4 hektar) med gressland og en mølle.
I senere år har det, etter lang tid med stillstand, vært en del byggeprosjekter i utkantene av landsbyen. På Allington Hill anla sir William De Legh en kirkegård, Bridport Cemetery, hvor han betalte en penny for hvert lepraoffer som ble gravlagt der for å sørge for at de fikk en kristen begravelse.
Det er hele 15 merkede turstier som går gjennom landsbyen.
Malmstrom Air Force Base

Malmstrom Air Force Base er en av det amerikanske flyvåpenets flystasjoner, og ligger i Cascade County i Montana i USA. Den er base for 341st Space Wing.
Flystasjonen er oppkalt etter oberst Einar Axel Malmstrom.
Kvitskriuprestan

Kvitskriuprestan (eller Kvitskriuprestein) er et fenomen av jord- og steinsøyler i Uldalen, en sidedal til Gudbrandsdalen, i Sel kommune.
Dette er et naturfenomen som oppstår når regnvann skyller bort hardpakket morenemateriale i moreneryggen, men etterlater seg søyler der store steiner ligger som paraplyer og beskytter de underliggende massene mot regn. I tillegg har solen bidratt til å gjøre overflaten hardere og mer motstandsyktig, på samme måte som med soltørket leire. De høyeste søylene er rundt seks meter og er beregnet å være ca. 200 år gamle. «Prestene» trekker seg stadig lenger oppover dalsiden ettersom de eldste faller overende i fronten mens nye vaskes frem av regnvann lenger oppe.
Selv om det finnes flere små forekomster av dette fenomenet i området rundt «Kvitskriuprestan», er dette et fenomen som ikke finnes andre steder i Nord-Europa. Fenomenet finnes imidlertid flere steder i Alpene. Denne naturtypen er ført opp i «Norsk rødliste for naturtyper» som kritisk truet (CR).
Kvitskriuprestan ble fredet som naturminne 24. juni 1977, så alle former for hærverk er forbudt. Det er også forbudt å passere gjerdet som er satt opp for å beskytte søylene.
Det er skiltet til Kvitskriuprestan fra E6. Siste del av veien er bomvei. Fra veien må en gå drøyt to hundre meter oppover for å komme til Kvitskriuprestan.

Navnestrid

Det er en pågående strid om hva det offisielle stedsnavnet skal være. Det offisielt vedtatte navnet er pr. mars 2008 Kvitskriuprestan, men lokale ønsker skrivemåten Kvitskriuprestein. Enkelte mener at på bokmål/riksmål blir navnet hvitskrudprestene, altså «prestene i hvit skrud», som henspiller på jordsøylenes form og farve. Dette er feil; Skriu betyr skred, altså blir navnet hvitskredsprestene og henspiller på at de ser ut som de står i et hvitt (jord-)skred.
Formen Kvitskriuprestein er en skrivemåte som gjengir den lokale uttalen, mens Kvitskriuprestan ligger nærmere norsk rettskrivning (jf. Lov om stadnamn: «Skrivemåten skal følgje gjeldande rettskrivingsprinsipp for norsk (…)»).
Veivesenets skilt på stedet lyder Kvitskriuprestene. På veivisningsskilt ved avkjøring fra E6 er navnet imidlertid skrevet som Kvitskriuprestein.
Shinji Tanaka

Japans herrelandslag

Shinji Tanaka spilte 17 landskamper for Japans herrelandslag.
Protochilus

Utbredelse

Begge artene er beskrevet fra den Den demokratiske republikken Kongo.
Gjevilvasshytta

Historie

Den opprinnelige Gjevilvasshytta var en del av våningshus på Øvre Sliper vest for Lønset og hadde bare 24 senger. I 1948 kjøpte Trondheim Turistforening derfor den fredete Tingstua fra Syrstad i Meldal. Den nye Gjevilvasshytta stod ferdig med 51 senger i 1950. Turistforeningen hadde engasjert Roar Tønseth som arkitekt for utvidelsen og ombyggingen.
Klientelisme

Klientelisme i moderne politiske systemer er avhengighetsforhold mellom politikere og grupper av velgere, ved at politiske ledere utnytter sine politiske verv og fordeler goder til egne tilhengere og slik skaffer seg lojale maktbaser.
Begrepet stammer fra antikkens Roma, der det eksisterte et klientsystem med der frie borgere, klienter, sto i et avhengighetsforhold til mektige personer, patroner.
Volkswagen Lupo

Volkswagen Lupo ble introdusert i 1998 og skulle fylle Volkswagen sitt behov for en supermini. 
Lupo kom med bensinmotorer fra 1.0L og til Lupo GTI med 1,6 16v, og dieselmotorer fra 1,4TDI til 1,7SDI. Til tross for sin lille størrelse er Lupo er en sikker bil. Den har 4 stjerner i NCAP kollisonstest, kommer med standard kollisjonspute til fører og passasjer, sammen med ABS og servo.
Etter 2005 ble Lupo erstattet med Volkswagen Fox.
Bjørn Olstad

Bjørn Olstad, Ph.D. er professor i datateknologi ved NTNU og daglig leder (CEO) i FAST.
Olstad var teknologidirektør i FAST fra 2001 til han i februar 2009 overtok sjefsstolen etter John Markus Lervik.
Olstad har tidligere hatt nøkkelposisjoner i General Electric Medical Systems, hvor han blant annet var direktør for forskning og utvikling for Cardiac Ultrasound. 
Olstad er professor i datateknologi ved NTNU, hvor han ble utnevnt til tidenes yngste professor.
Carl Gustaf Thomson

Biografi

Thomson begynte som student i Lund i 1843, filosofie magister 1850 og dosent i zoologi i 1857. Han hadde ansvaret i adskillige terminer for dette emnet, ble 1862 intendant for den entomologiske avdelningen av det zoologiske museet og ble i 1864 utnevnt til amanuensis (adjunkt) i entomologi. Thomson besøkte i 1872 som statens stipendiat flere kontinent og foretok også andre forskningsreiser i utlandet. Han fikk i 1877 en stilling ved det entomologiske museet i Berlin, men tok ikke imot stillingen.
Thomson bearbeidet ulike områder av sin spesialvitenskap i arbeidene Coleoptera Scandinaviæ (ti bind, 1859-68), Skandinaviens Hymenoptera (fem bind, 1871–1879) og Opuscula entomologica (22 bind, 1869–1897). Han offentliggjorde dessuten i vitenskapsakademiets skrifter og oversiktsmonografier over skandinaviske insektslekter sammen med andre avhandlinger om Sveriges insektverden samt utgav Skandinaviens insecter (1862). I bearbeidingen av det vitenskaplige materialet som ble ført til Sverige fra fregatten «Eugenies» verdensomseiling, deltok han med avhandlingen Diptera, species novas etc. (1858).
Thomson var medlem av Fysiografiska sällskapet i Lund (1861) og æresmedlem av i de entomologiske samfunnene i Paris, Berlin, Brussel, London og St. Petersburg.
Thomson fått navnet sitt på kjeglebien thomsonkjeglebie, en biart som bare finnes i Sverige.
Thomsons er gravlagt på Norra kyrkogården i Lund.
Qianjiang (Chongqing)

Qianjiang (黔江区; pinyin: Qiánjiāng Qū) er et bydistrikt i byprovinsen  Chongqing i Folkerepublikken Kina.
Det har et areal på 2 402 km².
Befolkningen var på 485 331 innbyggere i 1999.

Kommunikasjoner

Kinas riksvei 319 fører gjennom fylket. Riksveien begynner i Xiamen i Fujian, løper nordvestover gjennom provinsene Jiangxi, Hunan og Chongqing, til den ender opp i Chengdu, hovedstaden i provinsen Sichuan.
Mobile Army Surgical Hospital

Mobile Army Surgical Hospital (MASH), mobilt armé-kirurgisk sykehus, er betegnelsen på et selvstendig kirurgisk feltsykehus i den amerikanske armeen, fullt utstyrt og bemannet til å utføre kirurgiske inngrep og gi postoperativ behandling rett bak frontlinjene i en krig. Avdelingene ble etablert for første gang i august 1945 og deployert under Koreakrigen og senere konflikter.
MASH-enhetene ble unnfanget av den berømte kirurgen og forskeren Michael E. DeBakey og andre konsulenter som et alternativ til det komplekse systemet av transportable kirurgiske sykehus, feltsykehus og allmenne militærsykehus fra andre verdenskrig. Avdelingene ble konstruert til å plassere erfarne, høyt utdannede leger nærmere frontlinjen slik at sårede soldater ble behandlet raskere og med bedre resultat. Dette viste seg å ha stor suksess; under koreakrigen hadde en alvorlig såret soldat 97% sjanse til å overleve hvis han kom seg raskt til en MASH-enhet og fikk behandling.
MASH-enhetene fant sin vei til populærkulturen gjennom romanen M*A*S*H av Richard Hooker, spillefilmen basert på romanen og TV-serien basert på filmen.
Sykehusene fortsatte å tjenestegjøre under flere konflikter, inkludert vietnamkrigen. I 1991 var 159th MASH i Irak og støttet 3rd Armored Division under gulfkrigen. Dette er foreløpig siste gang en MASH har vært aktiv i krig, og enhetene har etterhvert blitt erstattet av den nye enheten Combat Support Hospital (CSH). I 2005 ble den siste aktive MASH-enheten, 212th MASH, deployert til Pakistan etter jordskjelvkatastrofen, og etter fullført tjeneste ble også denne enheten deaktivert og alt det medisinske utstyret overlatt til pakistanerne.
Andreas Hofer (komponist)

Liv og virke

Andreas Hofer studerte teologi fra 1643 og fikk samtidig musikkutdanning, sannsynligvis av hoffkapellmester Abraham Megerle. I 1651 fikk Hofer en organistpost ved benediktinerklosteret Stift St. Lambrecht i Steiermark. Erkebiskopen i Salzburg utnevnte ham i 1654 til visekapellmester ved Salzburger Dom, og 12. januar 1679 utnevnte erkebiskop Max Gandolf von Kuenburg ham til hoffkapellmester samme sted.
Som komponist er Hofer en betydelig representant for den flerkorige vokal-instrumentale kirkemusikkstilen på 1600-tallet. Med sine verk befestet Hofer det internasjonale ryet til hoffkapellet i Salzburg, og sammen med Megerle la han grunnlaget for den musikalske blomstringstida ved Salzburger Dom.
Etterfølgeren i hoffkapellmesterposten, Heinrich Ignaz Franz Biber, skrev den berømte 53-stemmige Missa Salisburgensis  i en overdimensjonert Hofer-stil. En tidligere antakelse om at Hofer skal ha skrevet dette verket er ikke blitt bekreftet, og Biber regnes derfor nå som opphavsmannen.
Aslaug Groven Michaelsen

Romaner, essays, erindringsbøker

Hun debuterte med romanen Draugen ler i 1953, om streberen Olav Aure. Gjennombruddet kom med Bryllupet på «Arken», 1955, som skildrer et kunstnermiljø og de konflikter som kan oppstå mellom kunstneren og «borgeren». Samme år holdt hun foredraget «Abraham i sandkassa eller misforstått aktivitet» som siden ble trykt i essaysamlingen Korsvei (1964).
Som rever blant ruiner (1959) berører religiøse problemstillinger. Hvor svalene bor fra 1961 skildrer livet i en studentbrakke. Essaysamlingen Korsvei omhandler noen av Aslaug Groven Michaelsens mest sentrale problemstillinger. De som var 14 (1968) skildrer representanter for den generasjonen som opplevde å få ungdomstida preget av annen verdenskrig. Serien av erindringsbøker, som begynner med Atta i kunstnerhuset, kaster lys over Groven Michalsens egen bakgrunn og miljø, med  nærbilder av bl.a. Ingeborg Refling Hagen (som var søster av hennes mor, Ragna) og av faren, komponisten Eivind Groven. Den siste boka i serien på i alt 7 bøker, Bestemor blir pendler, kom i 2008. 6. bind avsluttes med en oversikt over produksjonen og  en kortfattet presentasjon av forfatterskapet fram til utgivelsesåret. Jf. "Ild igjen" s.309-14.

Suttungarbeid

Aslaug Groven Michaelsen samarbeidet i mange år med sin mors søster Ingeborg Refling Hagen om hennes kulturarbeid Suttung i Oslo og på Tangen. I 1950 var hun med på å grunnlegge den første barnesuttunggruppa på Simensbråten i Oslo.(Se Ingeborg Refling Hagens bok Løftet må holdes.) Groven Michaelsen har også drevet lesesirkler og har holdt innledninger til, og vært instruktør ved, Suttungteateret. Flere av hennes innledningsforedrag ved Suttungteaterets forestillinger er utgitt i bokform under samletittelen Velkommen til samarbeid. Etter Refling Hagens død var Groven Michaelsen sentral i teaterets videre drift. Hun bidro også til etableringen av Ingeborgmuseet på Tangen og forlaget Krystalline.

Forskning

Hennes innsats som forsker har særlig vært konsentrert om Henrik Wergelands diktning, men tar også for seg blant andre Hans E. Kinck, Henrik Ibsen, Gunnar Heiberg og Rolf Jacobsen. Avhandlingen Den gyldne lenke (1977) drøfter romantikkbegrepet og setter det inn i et litteraturhistorisk og idehistorisk perspektiv. Med forankring i moderne spansk litteraturteori gir Groven Michaelsen dertil  analyser av tekster fra nordisk romantikk, av N.F.S. Grundtvig, Carl Jonas Love Almquist og Henrik Wergeland med hovedvekt på den siste. Undersøkelsen av Henrik Wergelands Jan van Huysums Blomsterstykke er spesielt omfattende og nyskapende. Hun har også gjort et pionérarbeid med sine studier i Wergelands farsediktning. I Forfatternes litteraturhistorie og siste utgave av Norsk biografisk leksikon er hun ansvarlig for bidragene om Hans E Kinck.
Religionsfrihet i Praksis

Religionsfrihet i Praksis er et samarbeidsprosjekt som jobber for full religions- og trosfrihet i Norge. Initiativet ble stiftet av en sammensetning av hedenske og paganistiske organisasjoner i Norge i forbindelse med utredningen om forholdet mellom staten og Den norske Kirke. Målet er å gi en stemme til de mindre gruppene innenfor det religiøse mangfoldet i kampen mot statskirke og kirkelig innblanding i offentlige oppgaver.
Initiativtakerne bak Religionsfrihet i Praksis er Nordisk Paganistforbund, Åsatrufellesskapet Bifrost og Gudinne 2000.
DS «Christian Børs»

D/S «Christian Børs» var et dampskip fra Vilhelm Torkildsens rederi i Bergen. Skipet var på 7000 tonn og hadde omkring 1905 et mannskap på 31 mann. Det hadde damp til å drive motoren, ni vinsjer og ankerløft. Det ble brukt i skiptrafikk under navnet D/S «Saphir» (Edvin Endresen, Stavanger) under andre verdenskrig.
Wushu under Asialekene 2002

Wushu under Asialekene 2002. Wushu var en av flere sporter under Asialekene 2002 i Busan i Sør-Korea. Konkurransene ble avviklet i perioden 10. til 13. oktober. Det var åtte øvelser for menn og tre for kvinner. 142 utøvere fra 23 nasjoner deltok og Kina ble beste nasjon ed fem gullmedaljer foran Thailand med to.
Azovhavet

Alternative teorier

Walter Pittmans teori daterer syndfloden i Svartehavet og Azovhavet til 5600 f.Kr, og hevder at det finnes spor av neolittiske bosettinger på havbunnen i Azovhavet. Andre spekulative teorier hevder at Atlantis sank i Azovhavet.